open-index/open-wikipedia-markdown huggingface dataset:
Amami se vuoi

"**Amami se vuoi**" (בעברית: "**אהוב אותי אם תרצה**") הוא שיר שבוצע על ידי הזמרת האיטלקייה, טונינה טוריאלי. השיר ייצג את איטליה בהופעתה השנייה, באירוויזיון 1956. השיר נכתב על ידי מריו פנצרי, הולחן על ידי ויטוריו מסצ'רוני ונוצח על ידי ג'יאן סטלרי. השיר הושר אחרון בסדר ההופעות, אחרי לוקסמבורג.

## רקע
בדומה לשירי התקופה, השיר הושר בסגנון שאנסון צרפתי. במרכז מילות השיר, עומדת טוריאלי שמבהירה לבן זוגה כי היא לא יכולה להבטיח לו מסירות מלאה כיוון שאופיה שונה משאר הנשים.

## באירוויזיון
ב-24 במאי 1956, השיר בוצע על ידי טוריאלי בתחרות האירוויזיון. מיקומו הסופי של השיר אינו ידוע היות שמארגני התחרות הכריזו על הזוכה בלבד, מעריצים רבים של התחרות טוענים כי השיר סיים במקום השישי עם שתי נקודות. השיר השני של איטליה בתחרות, "Aprite le finestre", בוצע על ידי הזמרת פרנקה ריימונדי.

## הערות שוליים

קטגוריה:שירי אירוויזיון 1956
קטגוריה:שירי איטליה באירוויזיון
קטגוריה:שירי פסטיבל סן רמו 1956
קטגוריה:שירים באיטלקית
מוזיאון ירדן

**מוזיאון ירדן** (בערבית: **متحف الأردن**) הוא המוזיאון הגדול ביותר בירדן, המציג את אוצרותיה הארכאולוגיים החשובים ביותר. המוזיאון, שנחנך ב-2014, ממוקם באזור ראס אלעין שבבירה עמאן, בסמיכות לבניין העירייה ובמרחק רחוב אחד מאתרים ארכאולוגיים חשובים בעיר כדוגמת המצודה והתיאטרון הרומי.

המוזיאון מציג מוצגים מאתרים ארכאולוגיים שונים בירדן, ובכללם פסלי עין ע'זאל שנחשבים בין פסלי האדם העתיקים ביותר שנוצרו על ידי בני אדם.

## הרקע להקמתו
המוזיאון לארכאולוגיה של ירדן שנוסד ב-1951 הכיל את האוצרות הארכאולוגיים החשובים ביותר של ירדן, אולם עם השנים מוזיאון זה הפך לקטן מדי. לפיכך ב-2005 עלה הרעיון להקים מוזיאון חדש ומודרני, כשעל פיתוח הרעיון למוזיאון מודרני בסטנדרטים בינלאומיים אחראית ועדה משותפת בראשות המלכה ראניה, אשר משמשת כיום כנשיאת חבר הנאמנים של המוזיאון. הבנייה החלה ב-2009, והמוזיאון, המתפרס על שטח של למעלה מ-10,000 מ"ר, נפתח רשמית בשנת 2014.

## המוצגים העיקריים
המוזיאון מכיל עצמות בעלי חיים המתוארכות ללפני 1.5 מיליון שנים, ואת פסלי עין ע'זאל, פסלי טיח בדמות אדם המתוארכים ל-7000 לפנה"ס ונחשבים בין העתיקים מסוגם. כמו כן נמצאת במוזיאון מגילת הנחושת, אחת ממגילות מדבר יהודה שהועברה אליו ב-2013 מהמוזיאון לארכאולוגיה של ירדן, וכן העתק של מצבת מישע, כשהמקור מוצג במוזיאון הלובר וירדן דורשת בקביעות את החזרתו.
ממוזער|פסלי עין ע'זאל

## קישורים חיצוניים

*  

ירדן
קטגוריה:עמאן: מבנים
מקסים ציחלקה

**מקסים ציחלקה** (בבלרוסית: **Максім Цыгалка**, נודע גם כ**מקסים ציגלקו**; 27 במאי 1983 – 25 בדצמבר 2020) היה כדורגלן בלארוסי. הוא סיים את הקריירה המקצועית שלו בכדורגל בגיל 26, ב-2010 בעקבות פציעות.

## קריירה
את הקריירה כשחקן כדורגל התחיל בקבוצה הצעירה של דינמו-יוני מינסק, ובהמשך שיחק בקבוצה הראשונה של דינמו מינסק. הוא שיחק בקבוצה חמש שנים, וב-2003 הוביל את קבוצתו לזכייה בגביע. ב-2006 עבר לשחק בנפטאן נובופולוצק. אחרי שתי עונות לא מוצלחות, אבל לקבוצת הקזחית קייסר. אחרי שתי עונות, בקיץ 2008 עבר לשחק בבננטס ירוואן הארמנית וזמן קצר אחר כך עבר לשחק בסוויט מוגילב, שם הספיק להבקיע שני שערים לפני ירידתה של הקבוצה.

ב-2003 הופיע פעמיים בנבחרת בלארוס, והבקיע שער אחד במשחק ידידות מול אוזבקיסטן.

ב-2010 כשהיה בן 26 פרש ממשחק פעיל בעקבות סדרת פציעות, והתחיל לעבוד בבנייה.

ציחלקה התפרסם בהופעתו במשחק המחשב פוטבול מנג'ר/צ'מפיונשיפ מנג'ר (שם נקרא מקסים ציגלקו).

הוא נפטר ב-25 בדצמבר 2020 בגיל 37.

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני קייסר
קטגוריה:כדורגלני אורארטו ירוואן
קטגוריה:כדורגלני נבחרת בלארוס
קטגוריה:ספורטאים זרים בקזחסטן
קטגוריה:ספורטאים זרים בארמניה
קטגוריה:בלארוסים שנולדו ב-1983
קטגוריה:נפטרים ב-2020
אתר השיגור של SpaceX בדרום טקסס

**סְטַארְבֵּייס** (מאנגלית: **Starbase**) או בשם הרשמי **אתר השיגור של SpaceX בדרום טקסס** (באנגלית: **SpaceX South Texas launch site**), מכונה גם **אתר השיגור בּוֹקָה צִ'יקָה** הוא נמל החלל של חברת SpaceX. הנמל נמצא בשטח גלילי בבוקה צ'יקה, טקסס. מתקני הנמל כוללים מפעלי ייצור ומתקני בדק טילים, וממנו מתבצעים שיגורי הניסיון של רכב החלל העתידי סטארשיפ. בעתיד מיועד האתר לשמש בסיס לשיגורים מסחריים של החברה.

ב-2011 הכריז מנכ"ל SpaceX אילון מאסק שהחברה מתעתדת להקים נמל חלל משלה עבור שיגורים מסחריים. בשנת 2012 החלה רכישת קרקעות באתר. ב-2016 החלו עבודות הבנייה בעבודות עפר בהיקף הרחב שדרוש לשם הקמת כן שילוח. עם תחילת העבודות בשטח נתקלו הבנאים בבעיה קשה של קרקע לא יציבה, בעיה שפתרונה דרש שינוע כמויות קרקע גדולות לאתר ועיכב את הבנייה לשנתיים בערך.

בבוקה־צ'יקה קיים מפעל הייצור של סדרת החלליות סטארשיפ, ובאופן שהולם את פעילות SpaceX עוצבו מכלי התדלוק שעל הקרקע בגודל זהה לאלו של החללית כך שהמפעל מייצר גם מכלים אלו. בשטח נבנו שני משטחי שיגור תת־מסלולי, משטח שיגור למסלול ומשטח נחיתה.

עם תחילת 2021 קצב ייצור משגרי הניסיון עלה על קצב אישורי סוכנות הפיקוח הממשלתית לביצוע שיגורי ניסיון, כשרוב הזמן בנוסף למשגר שנמצא בסדרת בדיקות ושיגורים כבר בנוי המשגר הבא.

סביב המפעל הנוכחי נרכשו קרקעות בשטח נרחב. החזון של SpaceX הוא שנמל החלל יהיה מסוגל לשגר כ־20 חלליות סטארשיפ מדי חודש, וסמוך אליו תוקם עיר שתאכלס אוכלוסייה של כמה עשרות אלפי מהנדסים, פועלים, מפעילי תיירות ואנשי שירותים.
להבדיל מתוכניות החלל של סוכנויות החלל הממשלתיות ושל החברות הפרטיות האחרות, תהליכי הניסוי העיקריים בבוקה צ'יקה חשופים לעין הקהל. מספר יזמים פרטיים הקימו מערך של עשרות מצלמות טלסקופיות המשדרות את הפעילות בבוקה צ'יקה באופן שוטף, עם פרשנות בשידור חי באירועים, ויכולת מעקב אחר הבנייה.

## קישורים חיצוניים
* 

* מצלמת רשת שמנטרת באופן רציף את משטח הפעילות בבוקה צ'יקה
* מצלמת רשת בשידור חי של שיגורים בבוקה צ'יקה
* האתר הרשמי של סטארשיפ

## הערות שוליים

קטגוריה:נמלי חלל אמריקאיים
קטגוריה:טקסס
ואזגן מאנוקיאן

**וַאֲזְגֵּן מִיקָאֶלִי מָנוּקְיָאן** (בארמנית: **Վազգեն Միքայելի Մանուկյան**; נולד ב-13 בפברואר 1946) הוא פוליטיקאי ומתמטיקאי ארמני. ראש ממשלת ארמניה הראשון (1990–1991) מאז עצמאותה של המדינה עקב התפרקות ברית המועצות ומאוחר יותר שר הביטחון. לאחר הסכם הפסקת האש של נגורנו קרבאך (2020), ואזגן הפך למנהיג האופוזיציה הארמנית נגד ניקול פשיניאן.

## קורות חייו
ואזגן נולד בלנינקאן, הרפובליקה הסובייטית הסוציאליסטית הארמנית, בשנת 1946. הוא למד מתמטיקה תחילה באוניברסיטת ירוואן ובהמשך באוניברסיטת מוסקבה וקיבל דוקטורט עם סיום לימודיו. במהלך שנות ה-80 הוא התחבר עם תנועת הלאומיות הפאן-ארמנית והפך מנהיג בכיר.

במהלך הבחירות לנשיאות ברית המועצות בשנת 1990, הרפורמות של מיכאיל גורבצ'וב הותירו לראשונה את התמודדותן של מפלגות שונות, בהם תנועת הלאומיות הפאן-ארמנית. ואזגן מונה בבחירות ליו"ר מועצת השרים של הרפובליקה הסובייטית ובתוך עשרה ימים, התפרקות ברית המועצות הביאה לעצמאות ארמניה ותפקידו הפך לתפקיד ראש ממשלת ארמניה. בתפקיד ראש ממשלה, רוב הקדנציה של ואזגן שנמשכה בין 1990–1991, עסקה במלחמת נגורנו קרבאך נגד אזרבייג'ן והוא היה בעל תפקיד מרכזי בהקמת צבא לאומי לארמניה הריבונית; הכוחות המזוינים של ארמניה.

בהמשך שירת ואזגן בתפקיד שר הביטחון בין השנים 1992–1993 והמשיך לשמש שחקן מרכזי במלחמת נגורנו-קרבאך. לאחר ירידתו מהתפקיד המשיך להיות חבר באספה הלאומית של ארמניה והתחרה ארבע פעמים על תפקיד נשיא ארמניה.

בשנת 2020 מלחמת נגורנו קרבאך השנייה פרצה ובתוך שישה שבועות ארמניה ספגה הפסד קשה והיה עליה לחתום על הסכם הפסקת האש של נגורנו קרבאך (2020). ארמנים רבים יצאו לרחובות וקראו לראש הממשלה המכהן, ניקול פשיניאן, לרדת מתפקידו. המחאות הביאו את 17 מפלגות האופוזיציה להכריז על ואזגן בתור מועמדם לראשות הממשלה, ואזגן בתגובה הביע את תמיכתו המלאה בגל המחאה וקרא לפשיניאן להתפטר. ואזגן קרא למשטרה והצבא להפסיק ולמלא אחר פקודותיו של פשיניאן וצוטט באומרו: 

## ראו גם
* ניקול פשיניאן
* הסכם הפסקת האש של נגורנו קרבאך (2020)
* מלחמת נגורנו קרבאך

## קישורים חיצוניים

* 
* 
* Opposition Parties Choose Vazgen Manukyan as Prime Minister Candidate

## הערות שוליים

קטגוריה:פוליטיקאים ארמנים
קטגוריה:ראשי ממשלת ארמניה
קטגוריה:ילידי 1946
בדפורד TA

**בדפורד TA** (באנגלית: **Bedford TA**, קרוי גם: **Bedford A**) הן מספר תצורות של דגמי משאיות, טנדרים ואוטובוסים מתוצרת יצרנית הרכב המסחרי הבריטית **Bedford Vehicles** , חברת בת של ווקסהול מוטורס, בבעלות קונצרן הרכב ג'נרל מוטורס אשר יוצרו בין השנים 1953–1958.

## "בדפורד TA"
* בשנות ה-50 של המאה ה-20 החלה מדיניות של שימוש בקידומת "T" למודל של משאיות, ולכן גם צוטט הכינוי "asTA". יוצרו יותר מ-100,000 יחידות של סוגי "בדפורד A".
* יוצרו 4 סוגים שונים של "בדפורד A" לפי  דירוג משקל: A2, A3, A4 ו-A5.
* מנוע קדמי.
* מנוע: 6 צילינדרים, 3,519סמ"ק המפיק 84 כ"ס.
* סוגי מנוע: מנועי בנזין, מנועי בנזין.
* סוג הנעה: הנעה אחורית.
* דגם "Bedford A2C" נרכש על ידי הצבא המלכותי הדני.

### דגם "Bedford A2C"
* "בדפורד A2C" הוגדרה כמשאית בגודל 1,000 ק"ג. נרכשה על ידי הצבא הדני בשנת 1953. כל היחידות נקנו כשלדה שהורכבו על ידי ג'נרל מוטורס בקופנהגן. עבודות גוף וציור נעשו במפעלים מקומיים. מדפי נשק וכו' בוצעו על ידי הצבא הדני. כל היחידות נמסרו ליחידות הצבא באמצע אפריל 1955.
* צוות: נהג + 1 (בקבינה).
* מנוע: 6 צילינדרים, 3,519 סמ"ק המפיק 84 כ"ס ב-3,400 סל"ד (מנוע דיזל)
* מערכת חשמל: 12 וולט.
* בלמים: הידראולים
* קיבולת מכל דלק: 54 ליטר (טווח: 225 ק"מ).

## תצורות "בדפורד TA"
* משאית קלה.
* טנדר.
* אוטובוס.

## גלריה

קובץ:Bedford light truck mfd 1955 engine 2800cc per DVLA data.jpg| דגם "בדפורד TA", שנת 1955 - משאית קלה
קובץ:Bedford A-type Tipper truck 4927cc June 1955.JPG| דגם "בדפורד TA", שנת 1955 - משאית קלה
קובץ:A2135726.JPG| דגם "בדפורד TA" - משאית קלה
קובץ:NB-92-02 Bedford TA.jpg| דגם "בדפורד TA" - משאית קלה
קובץ:Drilling wheat at Tillyfour.JPG| דגם "בדפורד TA" - משאית קלה
קובץ:1956 Bedford A3 (20855613905).jpg| "בדפורד TA" דגם "A3", שנת 1956


## ראו גם
* בדפורד CA
* בדפורד OB
* בדפורד OY
* גרין גודס
* בדפורד סוג S

## קישורים חיצוניים

* 

## הערות שוליים

קטגוריה:כלי רכב שהושקו ב-1953
קטגוריה:טנדרים
קטגוריה:משאיות
קטגוריה:דגמי אוטובוסים
קטגוריה:כלי רכב בריטיים 
קטגוריה:כלי רכב המורכבים בדנמרק 
TA
קטגוריה:כלי רכב צבאיים
אוטו סינדינג

**אוטו לודביג סינדינג** (בנורווגית: **Otto Ludvig Sinding**; 20 בדצמבר 1842 – 22 בנובמבר 1909) היה צייר, מאייר, משורר ומחזאי נורווגי. נושאיו התבססו על הטבע הנורווגי, החיים העממיים וההיסטוריה.

## חיים אישיים
אוטו סינדינג נולד בקונגסברג שבנורווגיה כבן למפקח מיכרות מתיאס וילהלם סינדינג (1811–1860) וססילי מארי מיידל (1817–1886). הוא היה אחיהם הבכור של הפסל סטפן סינדינג והמלחין כריסטיאן סינדינג. הוא היה אחיינו של ניקולאי מיידל (1822–1899) ותורוולד מיידל (1824–1908), ובאמצעותו של בן דודו הראשון של גלור תורוולד מיידל, שהתחתן עם אחותו של אוטו תורה קתרין סינדינג. אוטו סינדינג היה גם בן דודו הראשון של אלפרד סינדינג לארסן ושלושת האחים ארנסט אנטון הנריק סינדינג, אליזבת סינדינג וגוסטב אדולף סינדינג.

באפריל 1874 בקארלסרוהה התחתן אוטו סינדינג עם אנה כריסטין נילסן (1855–1914), בתם המאומצת של הנס גודה ובטי אנקר. בנם זיגמונד סינדינג הפך לצייר.

## קריירה
אוטו סינדינג למד בבית ספר לאמנויות בכריסטיאניה (אוסלו) שם למד משפטים ושימש כעובד מדינה. ניסיונותיו הראשונים לציור נוף זיכו אותו במלגה, בה נסע לקרלסרוהה בגרמניה שם המשיך את לימודיו. הוא למד אמנות אצל הנס גודה בבית הספר לאמנות באדן בקרלסרוהה. שם גם סינדינג בא במגע עם וילהלם לודוויג פרידריך ריפשטאל וקרל תיאודור פון פילוטי.

בשנת 1876 חזר לנורווגיה ואז צייר את מזבח המשיח על הצלב לכנסיית פול בכריסטיאניה (אוסלו) וכמה תמונות של סיפורי עם נורווגיים, וציורים של קווי חוף דרמטיים. בשנת 1880 הוא עשה טיול באיטליה ואז התיישב במינכן.

בחורף 1886 הוא ערך מסע לימודי באיי לופוטן. כמה מיצירותיו הידועות ביותר היו ציורי הנוף שלו מלופוטן.

בשנת 1891 הוא הקים בית מגורים בליזקר.

משנת 1903 ואילך התגורר האמן במינכן, שם היה פרופסור באקדמיה לאמנות במינכן.

הוא נפטר במינכן בנובמבר 1909.

## גלריה


File:Otto Sinding Lofoten 1908.jpg| באיי לופטן

File:Otto Sinding-Fiskerjente på strand 1883.jpg|דייגת בחוף

File:Sinding-SpringDayInLofoten.jpg| אביב בלופטן

File:'Winter in Lofoten, 1886' by Otto Sinding, Bergen Kunstmuseum.JPG|חורף בלופטן


## קישורים חיצוניים

## הערות שוליים

קטגוריה:ציירים נורווגים
קטגוריה:ילידי 1842
קטגוריה:נפטרים ב-1909
נתן פורגס

**נתן פורגס** (בגרמנית: **Nathan Porges**; 21 בדצמבר 1848 – 27 באוגוסט 1924) היה רב בוהמי-גרמני, בלשן וביבליוגרף, מאנשי "חכמת ישראל".

## ביוגרפיה
נתן פורגס נולד בשנת 1848 לברנרד פורגס וקרולין הירש בעיר פרוסטיוב שבמוראביה, אז חלק מהאימפריה האוסטרית. למד בעיר הולדתו, בגימנסיה באולומואוץ ובאוניברסיטת אולומואוץ, שבה קיבל תואר דוקטור בשנת 1869, ובבית המדרש לרבנים בברסלאו, שבו הוסמך לרבנות ב-1869. שימש ברבנות בקהילות אחדות: , (1875) מנהיים (1879), פילזן (1880), קרלובי וארי (1882) ולייפציג, שבה כיהן כרבה של קהילת הנאורים מ-1888 עד 1917.

בשנת 1909 היה חבר במשלחת בראשותו של ישראל לוי, שיצאה מטעם "כל ישראל חברים" לבחינת מצב החינוך היהודי בארצות אגן הים התיכון וביקרה בארץ ישראל, במצרים, בסוריה ובטורקיה.

בשנת 1913 מונה במקביל לפרופסור ללשונות שמיות באוניברסיטת לייפציג.

היה פעיל בחברת "מקיצי נרדמים".

פורגס הביע אהדה לציונות, והדבר גרם למחלוקת בינו ובין עמיתיו, שהיו פטריוטים גרמנים. הוא היה אספן ספרים נלהב, ולאחר מותו נמכר אוסף הספרים הגדול שלו במכירות פומביות. פעל גם כביבליוגרף, ובין השאר עדכן את ספרו של משה שטיינשניידר, "Bibliographisches Handbuch über die Theoretische und Praktische Literatur für hebräische Sprachkunde".

פרסם מאמרים רבים, בין השאר בכתבי העת Revue des Études Juives ("כתב עת למחקרי יהדות") ו-Monatsschrift für Geschichte und Wissenschaft des Judentums ("ירחון להיסטוריה ולמדע של היהדות").

## חיים אישיים
נשא לאישה את רוזאלי פרידמן, ונולדו להם תשעה ילדים. ארבעה מבניו מתו במהלך שירותם הצבאי במלחמת העולם הראשונה. בנו הבכור היגר לאוסטרליה ונישא לגויה, ולכן פורגס ניתק קשר אתו.

לאחר פרישתו מכס הרבנות עבר לווירצבורג, ושם נפטר ב-27 באוגוסט 1924. הוא ואשתו נקברו בבית העלמין היהודי העתיק ברחוב ברלינר בלייפציג.

## ספריו
* **Über die Verbalstammbildung in den Semitischen Sprachen** ("על השורשים בשפות השמיות"), שיצא לאור בווינה ב-1875
* **Bibelkunde und Babelfunde** ("לימודי מקרא וממצאי בבל"), שיצא לאור בלייפציג ב-1903.
* **Kant und das Judentum** ("קאנט ויהדות") (יחד עם יוליוס גוטמן), 1908.
* **Joseph Bechor Schor** ("יוסף בכור שור") (יחד עם יוליוס גוטמן), 1908.

## קישורים חיצוניים

* 
* , עמ' 22–29.
* 

## הערות שוליים

קטגוריה:אספני ספרים
קטגוריה:חכמת ישראל: אישים
קטגוריה:רבנים גרמנים
קטגוריה:רבנים: אחרונים
קטגוריה:גרמנים שנולדו ב-1848
קטגוריה:גרמנים שנפטרו ב-1924
סנטיאגו סנטמריה

**סנטיאגו סנטמריה** (בספרדית: **Santiago "Cucurucho" Santamaría**; 22 באוגוסט 1952 – 27 ביולי 2013) היה כדורגלן ארגנטינאי ששיחק את רוב שנותיו כשחקן בניואל'ס אולד בויס ובסטאד ריימס. לזכותו של סנטמריה 10 הופעות במדי נבחרת ארגנטינה במדיה שיחק במונדיאל 1982.

## קריירה
סנטיאגו סנטמריה נולד בסן ניקולאס דה לוס ארוז'וס שבארגנטינה. הוא החל את הקריירה שלו בשנת 1971 במדי בניואל'ס אולד בויס המקומית. לאחר מספר שנים הוא עבר לצרפת וחתם בסטאד ריימס בה שיחק עד שנת 1979. בשנת 1978 כבש סנטמריה שלושער במסגרת משחק ליגה במדי ריימס. הישג זה שוחזר בשנת 2020 על ידי בולאיה דיה.

בשנת 1980 חזר סנטמריה לניואל'ס אולד בויס. בסך הכול הוא כבש במדי המועדון 90 שערים ועד עתה הוא אחד ממלכי השערים של הקבוצה.

בשנת 1980 זומן סנטמריה לנבחרת ארגנטינה והיה חלק מהנבחרת במונדיאל 1982 אשר נערך באיטליה.

סנטיאגו סנטמריה נפטר בשנת 2013 מהתקף לב.

## קישורים חיצוניים

קטגוריה:קשרי כדורגל ארגנטינאים
קטגוריה:כדורגלני סטאד ריימס
קטגוריה:כדורגלני נבחרת ארגנטינה
קטגוריה:כדורגלני ניואל'ס אולד בויס
קטגוריה:כדורגלני מונדיאל 1982
קטגוריה:ארגנטינאים שנולדו ב-1952
קטגוריה:ארגנטינאים שנפטרו ב-2013
קרל דיקבאואר

ממוזער|"מכתב לכוכבים", מיזם הנצחה לחסידי אומות עולם בווינה (2011)
**קרל דיקבאואר** (בגרמנית: **Karl Dickbauer**; 26 באוקטובר 1891, אדלוואנג  – 16 בדצמבר 1976, זירל ) היה מפקח במשטרת העיר אינסברוק, חסיד אומות העולם אוסטרי.

דיקבאואר ועמיתו אנטון דייץ התבקשו בקיץ 1944 להכין הסעה לאסירים מכלא אינסברוק למחנה ההשמדה אושוויץ בין 88 האסירות היו חמש נשים יהודיות פולניות – לוריין יוסטמן-ויסניקי, מרים פוקס, פאולינה יאנאשבי', רג'ינה ליטמן-רונדבאקר ורות ליטמן-אייזנברג. הן נעצרו על ידי הגסטפו ב־25 במרץ 1944, לאחר שהתחזו לעובדים זרים פולנים-נוצרים. לגבי חמש הבנות כבר נקבע כי יגורשו למחנה ריכוז. הן פנו למפקד הכלא, וולפגנג נוישמידט, בבקשה לעזרה. נוישמידט קרא לממונה עליו, קרל דיקבאואר, וביקש את הבנות לעבודה בכלא בטענה שהן נדרשות לשירות המטבח בכלא.

השוטר ארווין לוץ היה שף ראשי בכלא אינסברוק בקיץ 1944. יחד עם שוטר המשטרה הפלילית באינסברוק, רודי מוסר, הוא החליט להציל את הבנות ושכנע את הממונים עליו להעלים את ניירות המזהים את הבנות ולהשתמש בהם לעבודה במטבח שלו. לוץ סיפק לבנות אוכל והתייחס אליהם היטב.

מפקח המשטרה דיקבאואר העלים את מסמכי הזהות של הבנות. הם לא נכללו ברשימות הגירוש לאושוויץ, נשארו בכלא והועסקו במטבח. כשהגיע צו השילוח, סייע מוסר גם להעלמת ניירות הבנות, מה שהציל אותן מהטרנספורט.

ב־18. בינואר 1945 התקבלה ההוראה להעביר את כל אסירי הכלא למחנה הריכוז ברגן-בלזן, ודיקבאואר התבקש לעזור לבנות לברוח. דיקבאואר לא היסס. החוקר הפלילי רודי מוסר גם הציע את עזרתו להצלת הבנות. לוריין ג'וסטמן-ויסניצקי ומרים פוקס הצליחו להימלט מהכלא במהלך הלילה בעזרת דיץ ודיקבאואר. לוץ הציע להם את דירתו כמקום המפלט הראשון שלהם.

לפני שנמלטו הנשים היהודיות, פנה החוקר הפלילי רודי מוסר למריה שטוקר בבקשה לקחת את שתי הנערות לדירתה ולהסתיר אותן. מריה הייתה מודעת לסכנה הטמונה בלהסתיר שני פליטים יהודים בדירתה. עם זאת, היא הסכימה מיד.

שלוש הבנות היהודיות האחרות שהיו בכלא אינסברוק ניצלו באופן דומה.

## קישורים חיצוניים
* 

קטגוריה:אוסטרים חסידי אומות העולם
קטגוריה:שוטרים
קטגוריה:מצילים בשואה: אוסטריה
קטגוריה:ילידי 1891
קטגוריה:אוסטרים שנפטרו ב-1976
אלברטו סופיצ'י

**אלברטו סופיצ'י** (בספרדית: **Alberto Suppici**; 20 בנובמבר 1898 – 21 ביוני 1981) היה כדורגלן אורוגוואי, ששיחק בעמדת הקשר מרכזי. בתור מאמן הוביל את נבחרת אורוגוואי לזכייה במונדיאל 1930.

## ביוגרפיה
סופיצ'י נולד בשנת 1898 בקולוניה דל סקרמנטו שבאורוגוואי, ולאורך כל הקריירה שיחק בענקית המדינה נסיונל. עד שנת 1923 זכה עימה ב-7 תוארי אליפות וגם בגביע אלדאו ב-1916.

לאחר הקריירה ככדורגלן היה מאמן נבחרת אורוגוואי. בקופה אמריקה 1929 סיים עימה במקום השלישי אך בגביע העולם ב-1930 הוביל אותה לזכייה ובכך היה למאמן הראשון שזוכה במונדיאל, ובנוסף לכך גם לצעיר ביותר כשהוא עושה זאת בגיל 31 ו-240 ימים בלבד. עם זאת סופיצ'י היה אחראי בעיקר על כושר ומשמעת השחקנים ולא בהכרח על הפאן האסטרטגי או הטקטי, דברים שהועברו בעיקר על ידי השחקנים המובילים בנבחרת. הוא היה מאמנה גם בקופה אמריקה בשנים 1937 ו-1939 שאחריהם סיים את קריירת האימון בה. סופיצ'י אימן גם את נסיונל וזכה עימה באליפות ב-1945.

סופיצ'י נפטר ב-21 ביוני 1981 במונטווידאו בגיל 82. בעיר הולדתו הוקם אצטדיון על שמו בשם: "אסטדיו פרופסור אלברטו סופיצ'י".

## תארים
### כשחקן
;פניארול
*אליפות אורוגוואי (7): 1915, 1916, 1917, 1919, 1920, 1922, 1923
*גביע אלדאו: 1916

### כמאמן
;נבחרת אורוגוואי
*גביע העולם: 1930
;פניארול
*אליפות אורוגוואי: 1945
;הישגים
*המאמן הראשון והצעיר ביותר שזכה בגביע העולם

## קישורים חיצוניים

קטגוריה:כדורגלנים אורוגוואים
קטגוריה:כדורגלני פניארול
קטגוריה:מאמני כדורגל אורוגוואים
קטגוריה:מאמני פניארול
קטגוריה:מאמני מונדיאל 1930
קטגוריה:אורוגוואים שנולדו ב-1898
קטגוריה:נפטרים ב-1981
מזלק

**מזלק** (בהונגרית: **Mezőlak**) הוא כפר במחוז וספרם שבמרכז הונגריה.
כמו יישובים רבים באירופה גם במזלק מספר התושבים נמצא בירידה. כך, בשנת 1990 היה מספר התושבים 1,146 ובשנת 2020 רק 967 תושבים.

## יהודי מזלק
במזלק חיו יהודים בתקופות זמן שונות. וחלק מתושביה נרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
מילניאריזם

**מילניאריזם** (**Millenarianism** או **Millenarism**), מלטינית – *mīllēnārius* "המכיל אלף" – היא האמונה של קבוצה או תנועה דתית, חברתית או פוליטית בטרנספורמציה יסודית וקרבה, מיידית, של החברה האנושית, שלאחריה "כל הדברים ישתנו". המילניאריזם קיים בתרבויות ודתות שונות ברחבי העולם, עם הגדרות שונות של הטרנספורמציה בכל אחת מהן.

תנועות אלו מאמינות בשינויים קיצוניים בחברה לאחר אסון גדול או אירוע טרנספורמטיבי ואינן קשורות בהכרח לתנועות המילניאליסטיות (Millennialism) בנצרות ובזורואסטריות.

תנועות מילניאריסטיות יכולות להיות חילוניות (לא דוגלות בדת מסוימת) או דתיות.

## טרמינולוגיה
המונחים "מילניאריות" ו"מילניאליזם" (Millennialism) משמשים לפעמים לסירוגין, אך השימוש הזה אינו נכון. כפי שציין סטיבן ג'יי גולד:

היישום של לוח זמנים אפוקליפטי לשינויים בעולם חל בתרבויות ודתות רבות, נמשך עד היום, ואינו מוגבל לעדות ולדתות הגדולות בעולם. במחקר של תנועות דתיות אפוקליפטיות חדשות, הביטוי *מילניאריזם* משמש יותר ויותר להתייחסות להגעה קטלנית יותר והרסנית יותר של תקופה אוטופית בהשוואה *למילניאליזם* המשמש לעיתים קרובות לציון ביאה שלווה יותר וקשור יותר באוטופיה של חלוף אלף שנה.

המילניאליזם הוא סוג ספציפי של מילניאריות נוצרית, ולעיתים מכונה "chiliasm" מהשימוש בברית החדשה ב*כיליה* היוונית (אֶלֶף, מכאן גם המילה קילו). זה חלק מהצורה הרחבה יותר של ציפייה אפוקליפטית. תורת ליבה בכמה וריאציות של האסכטולוגיה הנוצרית היא הציפייה שהביאה השנייה של ישו קרובה מאוד ושתקום ממלכת אלוהים עלי אדמות. על פי פרשנות של נבואות של ספר ההתגלות, מלכות אלוהים בעולם הזה תימשך אלף שנים (*[[מילניום]]*) ואף יותר.

## תאולוגיה

קבוצות רבות של מילניארים, אם לא רובן, טוענות שהחברה הנוכחית ושליטיה מושחתים, או לפחות שוגים, וכי בקרוב יושמדו על ידי כוח רב עוצמה. הסטטוס קוו נחשב למזיק ללא השינוי הדרמטי הצפוי. תנועות מילניאריות צפו לעיתים קרובות שלושה שלבים שבהם עשוי להתרחש השינוי. ראשית, החברים הנבחרים בתנועה ידוכאו יותר ויותר, מה שיוביל לתקופה השנייה שבה התנועה מתנגדת לדיכוי. התקופה השלישית מביאה לעידן אוטופי חדש, ובו תחול גאולתם של חברי התנועה.

בעולם המודרני, תורות כלכליות או מבני כוח או התרחשויות שנתפסות כקונספירציות, נתפסים כמייצרים דיכוי. רק אירועים דרמטיים נתפסים כמסוגלים לשנות את העולם. לפי תפיסה זו, קבוצה של אדוקים באמונתם ומסורים להנהגה ולרעיון היא שצפויה לחולל את השינוי, או לשרוד אותו. ברוב התרחישים של המילניום, האסון או הקרב שיתרחשו יביאו אחריהם עולם חדש ומטהר, שבו יתוגמלו המאמינים.

קבוצות דת ואמונה מילניאריסטית בנות אלפי שנים הן פציפיסטיות, אך חלק מהאמונות של המילניום גורמות להתעלמות מכללי התנהגות קונבנציונליים ועלולות לגרום לאלימות המופנית כלפי פנים (כגון ההתאבדות ההמונית של ג'ונסטאון) או כלפי חוץ (כגון פעולות הטרור של אום שינריקיו). לפעמים זה כולל אמונה בכוחות על-טבעיים או בניצחון קבוע מראש. במקרים מסוימים בני דור המילניום נסוגים מהחברה כדי להמתין להתערבותו של אלוהים. מצב זה ידוע גם בשם world-rejection ("דחיית העולם").

אידאולוגיות מילניאריות או כתות דתיות מופיעות לעיתים בעמים מדוכאים, כמו תנועת ריקוד הרפאים של המאה ה-19 בקרב אינדיאנים, מורמונים, וכתות המטען של המאה ה-19 וה-20 בקרב תושבי איי האוקיינוס השקט המבודדים.

לפי הקטכיזם של הכנסייה הקתולית, יש דרך לאבחן מילניאריזם:

## ראו גם
* ארמגדון
* דת השלום והאור האחמדית

## הערות שוליים

קטגוריה:אפוקליפסה
וזיר אכבר ח'אן, אמיר אפגניסטן

**וזיר אכבר ח'אן** (בפשטו: **وزير اکبر خان**; 1816–1845) היה אמיר אפגניסטן בשנים 1842–1845. אכבר ח'אן נודע כמצביא אפגני מוכשר שנלחם נגד האימפריה הסיקית ונגד האימפריה הבריטית ונשא את התואר ראזי. אכבר ח'אן הועלה לשלטון לאחר המלחמה האנגלו-אפגנית הראשונה הודות לנאמנותו לאימפריה הבריטית ונשאר בתפקיד עד מותו בשנת 1845, ולאחריו החליף אותו אביו, דוסת מוחמד ח'אן.

## ביוגרפיה
### שנותיו הראשונות
אכבר ח'אן נולד בשנת 1816 באימפריה הדוראנית, כבן השני לדוסת מוחמד ח'אן, מדינאי רב השפעה משושלת ברקאזי (על שם ברק בן אבינעם). בהיותו בן עשר, פרצה מלחמת אזרחים שהרסה את האימפריה הדוראנית. אביו ניצל את המצב והפך לאמיר (נסיך) אמירות אפגניסטן שנוסדה מתוך הריסות האימפריה הדוראנית.

אכבר ח'אן הפך למצביא מוכשר במלחמותיו נגד האימפריה הסיקית, שם הוכיח את עליונותו האסטרטגית והתכנונית. על גבורתו הצבאית ניתן לו הכינוי ראזי בשנת 1837, לאחר שהוביל את חיל הפרשים האפגני לניצחון בקרב על ג'מרוד נגד הסיקים (כיום באזורים השבטיים המנוהלים פדרלית).

### מלחמה בבריטים

עם תחילת המלחמה האנגלו-אפגנית הראשונה, היה על הכוחות האפגנים תחת אכבר ח'אן לסגת מהבירה קאבול אל הרי הינדו-כוש בשביל לארגן את הכוחות נגד צבא חברת הודו המזרחית הבריטית. כאשר בינואר 1842 נסוגו הבריטים מקאבול דרך ג'לאלאבאד, ארבו להם כוחותיו של אכבר ח'אן ופתחו במאבק הררי, שבו טבחו האפגנים בבריטים אלפי הרוגים. האפגנים הותירו חייל בריטי אחד בלבד לפליטה.

הכוחות האפגנים המשיכו להתקדם נגד הבריטים בג'לאלאבאד, ושם כוחם היה רב משל הבריטים בכמה אלפים. למרות כל המאמצים של האפגנים, הכוחות הבריטים היו בעלי עליונות צבאית וטכנולוגית. רוב הכוחות האפגנים עוד נהגו להילחם בעזרת חרבות ונפלו בקרב אל מול הנשק החם של הבריטים.

לאחר ניצחונם של הבריטים בג'לאלאבאד, יצאו הבריטים במשלחת שנייה לכיבוש קאבול. המשלחת הצליחה במשימתה, אך לא החזיקה בעיר העוינת זמן רב. עם סיום המאבק נוצר הסכם הפסקת אש. הבריטים לא הצליחו להפוך את אפגניסטן למדינת חסות כמשקל נגד להתערבות האימפריה הרוסית במרכז אסיה אך הדיחו את דוסת מוחמד ח'אן והסדירו את אכבר ח'אן, שנשבע אמונים לויקטוריה, מלכת הממלכה המאוחדת, בכס האמיר האפגני.

### אמיר אפגניסטן
אכבר ח'אן הפך לאמיר אפגניסטן במאי 1842 עם כיבוש מצודת קאבול. היה מאבק כוחות בין אכבר ח'אן לאחיו הבכור ואביו, אך העליונות הצבאית תרמה לשימור השלטון של אכבר. בתור אמיר, אכבר תכנן להביא למודרניזציה של הצבא ולפתוח את שערי אפגניסטן לקראת פיתוח מהמעצמות המערביות ברואו את תוצאותיה של המהפכה התעשייתית. אכבר לא הספיק למלא את חזונו ושלטונו הקצר שנמשך שלוש שנים בלבד הסתיים במותו בשנת 1845. במותו, אביו, דוסת מוחמד ח'אן, שב לכס המלוכה האפגני בתור אמיר ונותר בתפקיד עד למותו בשנת 1863, לאחר כמעט 20 שנה.

## ראו גם
* היסטוריה של אפגניסטן
* המלחמה האנגלו-אפגנית הראשונה
* המשחק הגדול

## קישורים חיצוניים

* וזיר אכבר ח'אן, אמיר אפגניסטן, באתר אפגניסטן

## הערות שוליים

קטגוריה:אפגניסטן: היסטוריה
קטגוריה:פוליטיקאים אפגנים
קטגוריה:פשטונים
קטגוריה:ילידי 1816
קטגוריה:נפטרים ב-1845
מסדר כוכב הסולידריות האיטלקי

**מסדר כוכב הסולידריות האיטלקי** (באיטלקית: **Stella della solidarietà italiana**) הוא עיטור לאומי שניתן על ידי הנשיא הראשון של הרפובליקה האיטלקית, אנריקו דה ניקולה, בשנת 1947, לאזרחים ואנשי צבא גולים ולנתינים זרים, עבור תרומתם היוצאת דופן למען שיקום איטליה לאחר מלחמת העולם השנייה.

בשנת 2011 שינה נשיא הרפובליקה האיטלקית ה-11, ג'ורג'ו נפוליטנו את השם ומהות העיטור ל"מסדר כוכב איטליה", עבור שימור וקידום היוקרה הלאומית מחוץ לאיטליה, לקידום יחסי ידידות ושיתוף פעולה עם מדינות אחרות וקשרים עם איטליה.

## מסדר כוכב הסולידריות האיטלקי (1947–2011)
בשנת 2001 שונה הסמל ונשא את הכיתוב *Solidarietà Italiana* המכיל תיאור של השומרוני הטוב. העיטור ניתן על פי צו של נשיא הרפובליקה, ראש המסדר, בהמלצת שר החוץ האיטלקי.

### שלושת התארים עם הסרטים התואמים

### מסדר כוכב הסולידריות האיטלקי נלבש באופן הבא

## מסדר כוכב איטליה (מנובמבר 2011)
חידוש נוסף בעיטור הוא סדר המחלקות, אשר עלה משלוש לחמש: אביר הצלב הגדול, קצין בכיר, מפקד, קצין ואביר, בתוספת המעמד המיוחד של אביר כבוד הצלב הגדול.
בשנת 2012 הוענקו 400 עיטורים:
* אביר הצלב הגדול: 10
* קצין בכיר: 60
* מפקד: 70
* קצין: 100
* אביר: 160

### מסדר כוכב איטליה נלבש באופן הבא

## קישורים חיצוניים
* Ordine della Stella d'Italia 

*
קטגוריה:איטליה: עיטורים
משחק קופסה שיתופי

**משחק קופסה שיתופי** או **משחק לוח שיתופי** הוא משחק קופסה בו השחקנים משתפים פעולה זה עם זה כדי להשיג מטרה משותפת, כאשר תוצאת המשחק היא ניצחון או הפסד לכל חברי הקבוצה.

משחקי קופסה שיתופיים נבדלים ממשחקי קופסה תחרותיים, בהם השחקנים מתחרים זה מול זה בבודדים או בקבוצות. גם משחקי קופסה בהם השחקנים יוצרים בריתות בחלק מהזמן, דוגמת דיפלומטיה, אינם מסווגים כמשחקים שיתופיים מכיוון שבסופו של דבר רק אחד מהשחקנים יזכה בניצחון.

## היסטוריה
משחקי הקופסה השיתופיים הראשונים שימשו בדרך כלל למטרות חינוכיות.

בשנת 1954 ו-1956 יוצרו גרסאות משחק הקופסה לשעשועוני הטלוויזיה האמריקאים, Beat the Clock ו-I've Got a Secret, בהתאמה, ואלו היו חלוציים בשוק משחקי הקופסה בכך שבהם היה על השחקנים לשתף פעולה על מנת לנצח יחד.

בשנות ה-80 של המאה ה-20 שווקו כמה משחקים שיתופיים שזכו להצלחה מסחרית רחבה יותר כמו Arkham Horror  או HeroQuest , ובעשורים הבאים המשיך סגנון משחקים זה להפוך למוכר יותר ולספק עוד ועוד משחקים שיתופיים שזכו להצלחות מסחריות רחבות כמו פנדמיק.

## שיקולים במכניקת משחק שיתופית
משחקי קופסה שיתופיים רבים מתאפיינים בניהול משותף של משאבי הקבוצה. במשחקי קופסה שיתופיים בהם ברשות כל השחקנים נמצא כל המידע באופן שיתופי, ייתכנו מצבים בהם שחקן דומיננטי ישלוט בדינמיקה הקבוצתית וינחה את השחקנים בפעולותיהם, באופן שעשוי מצד אחד להגביר את סיכויי הקבוצה לעבוד בתיאום ולנצח, אולם עלול לפגום בהנאה של שאר השחקנים. מסיבה זו ישנם משחקי קופסה שיתופיים שיוצרים פערי ידע בין השחקנים כך שכל שחקן יהיה היחיד שביכולתו לקבל את ההחלטות עבור עצמו.

במשחקי קופסה שיתופיים נדרש בדרך כלל עניין גבוה של כלל השחקנים כדי להגביר את סיכויי ההצלחה, ובדרך כלל תורמת לכך תחושת השחקנים שהחלטותיהם משמעותיות למשחק. אם תוצאת סיום המשחק אקראית מאוד או לא מספקת, זה עלול לפגום בתחושה זו, לגרום לחלק מהשחקנים לאבד עניין במשחק, ולפגום בחוויה הכללית. חלק מהמשחקים השיתופיים מנסים לחדד את תחושת החיבור של כלל השחקנים למשימה על ידי הגדרת "תפקיד" שונה לכל שחקן, באופן שעשוי לתת לכל שחקן תחושת יתרון בנסיבות שונות, ותחושה שהוא משמעותי לקבוצה.

אם במשחקים תחרותיים, תחרות מהנה עבור שני הצדדים תהייה תחרות צמודה, בה שני השחקנים ברמה דומה במשחק, אז בהשוואה במשחקי קופסה שיתופיים נדרש ליצור איזון בין יכולתם המשותפת של השחקנים לבין רמת הקושי של המשחק, ומאחר שמדובר בריבוי שחקנים שעשויים להיות ברמות מיומנות שונות, הדבר מורכב יותר. למשל, משחק ברמה נתונה עלול להיות קל מדי לשחקן מיומן במיוחד אולם במקביל קשה מדי לשחקן מתחיל המשחק לצידו. בנוסף, קבוצת שחקנים שצוברת מיומנות וניסיון במשחק מסוים, עשויה להגיע עם הזמן למצב בו רמת האתגר הקבועה של המשחק לא מספיקה לכדי ליצור מולם אתגר אמיתי. נסיבות אלו מובילות משחקי קופסה שיתופיים לחפש אחר יצירת מנגנון במשחק שמסוגל להסתגל לשינוי ביכולות השחקנים. במשחק הקופסה של שר הטבעות, למשל, ישנו מאפיין אחד - המרחק בין הדמויות הטובות לנבל בתחילת המשחק - שניתן לשנותו בקלות כך שייצור מגוון רמות קושי.

## ראו גם
* משחק וידאו שיתופי
## קישורים חיצוניים

## הערות שוליים

קטגוריה:משחקי קופסה
פול אונואצ'ו

**פול אונואצ'ו** (באנגלית: **Paul Onuachu**; נולד ב-28 במאי 1994) הוא כדורגלן ניגרי המשחק בעמדת החלוץ בטרבזונספור ובנבחרת ניגריה.

## קריירה
אונואצ'ו נולד באוורי שבניגריה. ב-2012 עבר לדנמרק והצטרף לאקדמיית הכדורגל של מיטיולן. בדצמבר 2012 ערך את הפועלת הבכורה שלו בקבוצה הבוגרת כנכנס כמחליף במשחק מול סילקבורג. במרץ 2015 הושאל לויילה בולדקלאב מהליגה השנייה בדנמרק, בה הצטיין וכבש 5 שערי ליגה ב-13 משחקים. בעונה הבאה חזר למיטיולן וכבש שישה שערי ליגה במהלך עונת 2015/2016. בעונת 2016/2017 כבש 18 שערים מהם 11 בסיבוב האליפות ובפלייאוף לכרטיס לליגה האירופית. בעונת 2017/2018 כבש 10 שערי ליגה וסייע לקבוצה לזכות באליפות, בשלב מוקדמות הליגה האירופית כבש ארבעה שערים. עונה לאחר מכן כבש 17 שערים, הקבוצה סיימה במקום השני וזכתה בגביע.

באוגוסט 2019 הצטרף לראסינג גנק מליגת העל הבלגית. הוא כבש 24 שערים ב-28 משחקי הליגה הראשונים בעונת 2020/2021.

ב-1 בפברואר 2023 חתם לשלוש וחצי שנים בסאות'המפטון מהפרמייר ליג.

אונואצ'ו ערך את הופעת הבכורה שלו בנבחרת ניגריה מול נבחרת מצרים במרץ 2019, כבר לאחר עשר שניות מפתיחת המשחק כבש את שער הניצחון במשחק, השער המהיר בתולדות הנבחרת.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני מיטיולן
קטגוריה:כדורגלני ויילה בולקלוב
קטגוריה:כדורגלני ראסינג גנק
קטגוריה:כדורגלני סאות'המפטון
קטגוריה:כדורגלני טרבזונספור
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2025
קטגוריה:ספורטאים זרים בדנמרק
קטגוריה:ספורטאים ניגרים בבלגיה
קטגוריה:ספורטאים ניגרים באנגליה
קטגוריה:ספורטאים ניגרים בטורקיה
קטגוריה:ניגרים שנולדו ב-1994
That's Life (שיר)

"**That's Life**" (בעברית: "**אלה החיים**") הוא סינגל שהוקלט על ידי המפיק האמריקאי 88-קיז, בשיתוף הראפר האמריקאי מק מילר והזמרת-יוצרת האוסטרלית סיה. השיר יצא לאור ב-20 ביוני 2019, כסינגל שלא מתוך אלבום, על ידי חברת התקליטים וורנר רקורדס. השיר יצא לאור לאחר מותו של מילר, בספטמבר 2018.

השיר הגיע למקום ה-13 במצעד שבניו זילנד.

## רקע וכתיבה
מילר הגה את הרעיון לשיר, שעלה כתוצאה משיחה שניהל עם 88-קיז על מערכות יחסים בהן היו באותה תקופה. חלקו של מילר הוקלט בניו יורק בפברואר 2015, בזמן שעבד על אלבום האולפן השלישי שלו *GO:OD AM*. כמו כן, השיר נכתב על ידי מוזיקאים שונים והופק על ידי 88-קיז.

גרסה של השיר הודלפה באינטרנט במאי 2019, בשם השגוי "Benji the Dog", בה ניתן לשמוע את מילר בלבד. 88-קיז הגיב לדליפה כעבור כמה ימים וקבע כי מדובר בגרסה גסה וכי הגרסה המוגמרת תופץ באופן רשמי בקרוב. ב-13 ביוני 2019, הודיע 88-קיז על הפצתו של "That's Life", בהשתתפות סיה והוסיף כי הוא קיבל אישור ממשפחתו של מילר להוציא את השיר, לאחר מותו בספטמבר 2018. על השיר אמר 88-קיז: "השמעתי את השיר לסיה והיא הזדהתה עמו והרגישה שהיא תוכל לתרום באופן רב אם תשתתף בו".

"That's Life" הופץ כסינגל על ידי חברת התקליטים וורנר רקורדס ב-20 ביוני 2019.

## הצלחה מסחרית
השיר זכה להצלחה מסחרית נאה, כאשר דורג במקום ה-13 במצעד השירים שבניו זילנד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות, מה שהפך אותו באותה העת לאחד מהשירים המצליחים ביותר של השלושה שם.

האודיו הרשמי של השיר שהופץ ביוטיוב ב-20 ביוני 2019, זכה להצלחה כאשר צבר למעלה מ-14 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי סיה
אודה קרוהג

**אודה קרוהג** (בנורווגית: **Oda Krohg**; 11 ביוני 1860 – 19 באוקטובר 1935) הייתה ציירת נורווגית, ואשתו של מורה ועמיתה כריסטיאן קרוהג.

## ביוגרפיה
היא הייתה בתם השנייה של הפרקליט הציבורי כריסטיאן לסון ואלכסנדרה קתרין הנרייט פון מונטה אפ מורגנשטיינה. היא גדלה במשק בית ליברלי-שמרני, יחד עם שמונה אחיות ושני אחים. אחיה פר לסון הפך למלחין ידוע ואחותה קרוליין "באקן" לסון זמרת וסופרת.

בשנת 1881 התחתנה עם איש העסקים יורגן אנגלהרדט (1852–1921), עימו נולדו לה שני ילדים. היא נפרדה מאנגלהרדט בשנת 1883, והתגרשה ממנו בשנת 1888. בשנת 1885 היא הפכה לתלמידה של אריק ורנסקיולד וכריסטיאן קרוהג, אליו נישאה באוקטובר 1888. בשנת 1885 נולדה בתם ננה וב-1889 בנם. פר קרוהג שגם הפך לצייר.

## פריז
בתקופה 1901–1909 התגוררה המשפחה בפריז. ב-kafeinteriør התחריט של אדוורד מונק (1893), מתואר את אודה מוקפת בוהמיינים ואנשים קרובים אליה: מונק, כריסטיאן קרוהג, יאפה נילסן, הנס יגר, גונאר הייברג ויורגן אנגלהרדט. בספרו Syk Kjærlihet ("אהבה חולה", 1893), מתאר הנס יגר משולש אהבה בו היה מאוהב מאוד באישה שעומדת להתחתן עם צייר. אומרים שאודה הייתה המודל של האישה, והספר מתאר את הקשר בין יגר, אודה וכריסטיאן במהלך הקיץ והסתיו 1888.

## ברלין-פריז
בשנות ה-90 של המאה ה-19 משפחת קרוהג עברה לברלין.

בברלין התאהבה אודה קרוהג בבמאי גונר הייברג ובשנת 1897 לקחה את אחד מילדיה, בנה פר ועברה להתגורר בפריז עם הייברג. בעלה נכנס לתפקיד מדריך אמנות באקדמיה קולארוסי בפריז זמן לא רב לאחר מכן ואודה השיגה סטודיו אמן במונפרנס.

תוך זמן קצר התוודעה לכמה מהאמנים המובילים בעיר, כולל אנרי מאטיס. בשנת 1903 הציגה בסלון דה פריז, וכעבור שנה קיימה את התערוכה הראשונה שלה בסלון הסתיו, שם המשיכה להיות מעורבת בקביעות עד 1909. במהלך תקופה זו היא הייתה בקשר עם המשורר ומבקר האמנות יאפה נילסן. אודה נפרדה ממנו וחזרה לבעלה. כעבור זמן קצר הם חזרו לאוסלו.

## יצירה
היא הייתה בעלת השכלה פורמלית מעטה באמנות, אבל קלטה במהירות את הידע של הסביבה האמנותית שהיא הייתה חלק ממנה. הופעת הבכורה שלה הייתה בשנת 1886 עם הציור העששית היפנית, הנמצאת כעת בגלריה הלאומית של נורווגיה. שנותיה הראשונות כאמנית נתפסות כדוגמה לציור רומנטי חדש. עבודות הדיוקן המאוחרות שלה יוצרות רושם חזק יותר. אודה קרוהג ידועה בנופיה, ועבודות אחרות. היא ציירה גם דיוקנאות של אסטה הנסטין, איוואר ארסניוס, גונאר הייברג, יוהנה דיבוואד וכריסטיאן קרוהג.

אודה הייתה גם דמות מרכזית בתנועה האנטי-תרבותית של הבוהמיינים בכריסטיאניה (הפכה לאוסלו משנת 1924) בשנות ה-80 וה-90.

הדימוי הציבורי שלה כנסיכה בוהמית טשטש במידה מסוימת את הרושם של ציירת מוכשרת.

אודה קרוהג הציגה את עבודותיה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי.

היא נקברה בבית העלמין הלאומי באוסלו.

## גלריה

File:Edvard Munch - Christiania Bohemen.jpg|מונק, הבוהמיינים עם אודה
File:Christian Krohg av Oda Lasson Krohg OB.01508.jpg|כריסטיאן קרוהג
File:Oda Krohg - A Japanese Lantern - Google Art Project.jpg|עששית יפנית
File:Oda krohg aftenposten 1887 variant.jpg|לפנות ערב
File:Oda Krohg, Accordion.jpg|אקורדיון
File:Oda Krohg, Poor little one.jpg|ילדה עצובה


## קישורים חיצוניים

## הערות שוליים

קטגוריה:ציירות נורווגיות
קטגוריה:אמניות נורווגיות
קטגוריה:ילידות 1860
קטגוריה:נפטרות ב-1935
NordVPN

**NordVPN** היא ספקית שירותי רשת וירטואלית פרטית (VPN). יש לה יישומים עבור Windows, MacOS ולינוקס, אפליקציות לאנדרואיד ו-iOS, כמו כן, גם יישום ל-Android TV. התקנה ידנית זמינה עבור נתבים אלחוטיים, מכשירי NAS ופלטפורמות אחרות.

NordVPN ממוקמת בפנמה, מכיוון שלמדינה אין חוקי חובת שמירת נתונים, והיא אינה משתפת פעולה עם התאחדויות "חמש העיניים" או "ארבע עשרה העיניים".

NordVPN הוקמה בשנת 2012 על ידי "ארבעה חברי ילדות", כאמור באתר האינטרנט שלה. בסוף מאי 2016, היא הציגה אפליקציית אנדרואיד, ואחריה אפליקציית iOS ביוני באותה שנה. באוקטובר 2017, היא השיקה תוסף דפדפן עבור גוגל כרום. ביוני 2018 הושקה אפליקציה ל-Android TV. באוקטובר 2019 הפעילה NordVPN יותר מ-5,200 שרתים ב-62 מדינות.

## ראו גם
* WireGuard

## קישורים חיצוניים

* 

## הערות שוליים

קטגוריה:חברות תקשורת
קטגוריה:VPN
הנרי דילוורת' גילפין

**הנרי דילוורת' גילפין** (באנגלית: **Henry Dilworth Gilpin**; ) היה עורך דין ופוליטיקאי אמריקאי, שכיהן כתובע הכללי של ארצות הברית בממשלו של הנשיא מרטין ואן ביורן.
## קורות חייו ומשפחתו
הנרי גילפין נולד בלנקסטר שבאנגליה לג'ושוע גילפין ומרי דילוורת', זמן קצר לאחר שובם לארצות הברית. אביו ערך סיור רחב בבריטניה ובאירופה בין השנים 1795–1801, שבמהלכו הוא אסף מידע על שיטות ייצור חדשות בתעשיית הנייר עבור מפעלי הנייר של המשפחה בברנדיוויין קריק שבדלאוור. אמו הייתה בת למשפחת דילוורת', משפחת קווייקרים מלנקסטר.

ב-1812 יצאה המשפחה לסיור נוסף באנגליה ושבה לארצות הברית ב-1816. במהלך תקופה זו למד הנרי בבית ספר ליד לונדון. לאחר סיום לימודיו באוניברסיטת פנסילבניה הוא למד משפטים בהדרכתו של ג'וזף אינגרסול וב-1822 הוא התקבל ללשכת עורכי הדין.
## קריירה
בשנים 1831–1837 שימש גילפין כתובע הפדרלי של המחוז המזרחי של פנסילבניה, ולאחר מכן מונה כיועץ המשפטי של מחלקת האוצר של ארצות הברית. בתקופה זו הוא הצטרף לחברה הפילוסופית האמריקאית ובשנים 1833–1835 הוא היה חבר במועצת המנהלים של .

ב-1840 מינה הנשיא מרטין ואן ביורן את גילפין כתובע הכללי של ארצות הברית. הוא כיהן בתפקיד זה עד תום נשיאותו של ואן ביורן ב-1841 ובתקופה זו הוא ייצג את ממשלת ארצות הברית בתיק ארצות הברית נגד לה אמיסטאד שנדון בבית המשפט העליון.
## שנותיו האחרונות
בשנים 1852–1859 שימש גילפין כנשיא האקדמיה של פנסילבניה לאומנויות יפות וכסגן הנשיא וחבר חבר הנאמנים של החברה ההיסטורית של פילדלפיה. בשנים 1856–1858 הוא שימש כחבר חבר הנאמנים של קולג' ג'יררד. הוא גם היה המזכיר וחבר הדירקטוריון של חברת תעלת צ'ספיק ודלאוור.

הנרי דילוורת' גילפין נפטר בפילדלפיה ב-29 בינואר 1860. ונטמן בבית הקברות לאורל היל שבעיר.

## לקריאה נוספת

* Gray, Ralph D. (1970). "Henry D. Gilpin: A Pennsylvania Jacksonian". Pennsylvania History. 37 (4): 340–351.


## קישורים חיצוניים

* הנרי דילוורת' גילפין באתר מחלקת המשפטים של ארצות הברית 
* 

## הערות שוליים

קטגוריה:מהגרים מבריטניה לארצות הברית
קטגוריה:התובעים הכלליים של ארצות הברית
קטגוריה:חברי הקבינט של ארצות הברית בממשל מרטין ואן ביורן
קטגוריה:תובעים אמריקאים
קטגוריה:בוגרי אוניברסיטת פנסילבניה
קטגוריה:עורכי דין אמריקאים
קטגוריה:קווייקרים
קטגוריה:אמריקאים ממוצא אנגלי
קטגוריה:אמריקאים שנולדו ב-1801
קטגוריה:אמריקאים שנפטרו ב-1860
המועצה הלאומית לספורט

**המועצה הלאומית לספורט** היא מועצה הכוללת חברים ממשרדי ממשלה, גופי ספורט ונציגי ציבור שתפקידה לייעץ לשר הספורט והאוצר בתחומי הפעילות הגופנית והספורט בישראל, ולהמליץ על גיבוש אסטרטגיה לאומית ארוכת טווח לצד חלוקת המשאבים הציבוריים המופנים לטובת הספורט בישראל.

## היסטוריה ותפקידים
המועצה הוקמה במסגרת תיקון 6 לחוק הספורט והחלה לפעול ב-2014.

תפקידיה כפי שנקבעו בחוק:
* לייעץ לשר בעניין קביעת מדיניות כוללת וארוכת טווח בתחום הספורט לשם קידומם ופיתוחם של הפעילות הגופנית והספורט בישראל.
* לייעץ לשר בעניין קביעת סדרי העדיפויות להשקעת משאבים בתחום הספורט, לרבות באיתור ובטיפוח של ספורטאים.
* לייעץ לשר בעניין קביעת אמות מידה לתמיכה בתחום בספורט.
* לייעץ לשר בעניין קביעת תוכנית מתקנים לאומית.
*לגבש המלצות בנושאים בתחום הספורט שהשר או שר האוצר, ביקשו שתדון בהם, וההמלצות יובאו לעיון השרים.

## חברי המועצה

על פי החוק נקבע כי המועצה תכלול 19 חברים:
*שלושה עובדי משרד התרבות והספורט
*שני עובדי משרד האוצר
*עובד משרד המשפטים
*שלושה נציגי הוועד האולימפי בישראל
*נציג המועצה להסדר ההימורים בספורט מבין נציגי הציבור המכהנים בה
*נציג ההתאחדות ישראלית לספורט תחרותי לא אולימפי
*נציג מעובדי או נבחרי הרשויות המקומיות
*נציג ההתאחדות הישראלית לספורט נכים
*נציג אתנה - המועצה הציבורית לקידום נערות ונשים בספורט
*נציג איגוד הכדורסל בישראל
*נציג התאחדות לכדורגל בישראל
*שני נציגי ציבור בעלי רקע בתחום הספורט, שאחד מהם הוא מתחום הספורט למקומות עבודה
*נציג ציבור בעל רקע בתחום חברתי-כלכלי

חברי המועצה נכון ל-2025:

קובי כחלון (יו"ר המועצה ונציג ציבור), כנרת צדף (נציגת הוועד האולימפי בישראל), אבי כליף (נציג משרד התרבות והספורט), קארין ישראלי (מרכזת המועצה ונציגת משרד התרבות והספורט), מורן מסיקה אידלמן (ראשת מינהל הספורט במשרד התרבות והספורט), גילי לוסטיג (יו"ר הוועד האולימפי בישראל), אריק קפלן (נציג ההתאחדות ישראלית לספורט תחרותי לא אולימפי - התאחדות איל"ת), אלון דומניס (נציג ההתאחדות הישראלית לספורט נכים), משה פונטי (יו"ר איגוד הג'ודו בישראל), ניר אלון (נציג ציבור בעל רקע בתחום הספורט למקומות עבודה), שמעון מימון (התאחדות לכדורגל), עמוס פרישמן (יו"ר איגוד הכדורסל),  גיא אליהו (נציג ציבור בעל רקע בתחום הספורט), רן קוניק (נציג מעובדי או נבחרי הרשויות המקומיות)

### יושבי ראש המועצה
*עודד טירה 2014-2017
*אנדריי אוזן 2017-2020
*אריק פינטו מדצמבר 2020
*כנרת צדף מ"מ יו"ר המועצה 2024
*קובי כחלון יו"ר המועצה 2025 -

## קישורים חיצוניים
*המועצה הלאומית לספורט באתר משרד התרבות והספורט
*חוק הספורט (תיקון מס' 6) התשע"א-2011

## הערות שוליים

קטגוריה:משרד התרבות והספורט
קטגוריה:ישראל: ספורט
העמדה והערכה

**העמדה והערכה** הוא דין בדיני פדיון בהמה מקדושתה, הקובע כי כדי לפדות בהמה יש להעמידה על רגליה ולהעריך את שוויה.

דין זה מפורש בתורה עצמה:

## העמדה
אמנם בפסוק כתוב "וְהֶעֱמִיד", ומלמד שיש להעמידה על רגליה, אך לגבי ההעמדה נחלקו הדעות:
* יש פוסקים הסוברים שיש להעמיד ממש את הבהמה (מהר"י קורקוס, רדב"ז, לחם משנה)
* ויש הסוברים כי "וְהֶעֱמִיד" לא מחייב העמדה ממש אלא בא למעט בהמה שמתה ואי אפשר להעמידה כלל, וזו היא שאין אפשרות לפדותה (משנה למלך, זכר יצחק)

אולם, לדעת כולם, בהמה שנשברו או נחתכו רגליה, אף על פי שאינה יכולה לעמוד, מכל מקום נחשבת ראויה להעמדה והערכה.

## [[לכתחילה ובדיעבד|לכתחילה או בדיעבד]]
הראשונים נחלקו אם דין זה של העמדה והערכה נאמר רק לכתחילה אך אם בדיעבד פדה אפילו שמת, פדיונו נקרא פדיון כדעת הרמב"ם, או שהדין נאמר אף לעכב, שאם עבר ופדה בלי העמדה והערכה כשמת, אין פדיונו פדיון, וזו דעת התוספות.

## הערות שוליים

קטגוריה:בעלי חיים ביהדות
קטגוריה:הקדש
קטגוריה:פרשת בחוקותי
Snowman (שיר)

"**Snowman**" (בעברית: "**איש שלג**") הוא סינגל שיווקי שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, *[[Everyday Is Christmas]]*. השיר בדומה לשאר שירי האלבום, הוא שיר חג מולד. השיר הפך לפופולרי בדצמבר 2020 בעקבות אתגר בטיקטוק.

אף על פי שלא יצא כסינגל, הצליח השיר להגיע למקום הראשון במצעד שבפינלנד.

## רקע וכתיבה
"Snowman" הוכרז ברשתות החברתיות של סיה ב-7 בנובמבר 2017 והיה זמין להורדה דיגיטלית ב-9 בנובמבר 2017. כמו כן, הוא הופץ כסינגל שיווקי מתוך *Everyday Is Christmas*. סיה ביצעה את "Snowman" בתוכנית הטלוויזיה "המופע של אלן דג'נרס", ובגמר העונה ה-15 של סדרת הטלוויזיה האמריקאית "The Voice".

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-130 מיליון השמעות.

## וידאו קליפ
טרם יצא הווידאו קליפ המלא של השיר, העלתה סיה לערוץ ה-Vevo שלה את האודיו המלא של השיר, המציג לאורכו את מילותיו של השיר ואת עטיפתו של האלבום, Everyday Is Christmas. נכון לדצמבר 2020, מונה הצפיות של הקליפ עומד על כ-58 מיליון צפיות.

הווידאו קליפ הרשמי של השיר שפורסם בשנת 2020, צבר למעלה מ-23 מיליון צפיות.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שנכתבו על ידי סיה
קטגוריה:שירים שהופקו על ידי גרג קורסטין
קטגוריה:שירי חג המולד
קטגוריה:בלדות משנות ה-2010
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
יעקב לוונשטיין

**יעקב קופל לוונשטיין** (בגרמנית: **Jakob-Koppel Löwenstein**; 17 באוגוסט 1799 – 27 ביולי 1869) היה סופר ורב המחוז בבאדן.

## ביוגרפיה
נולד בברוכזאל, גרמניה, בשנת 1799 ליוסף לוונשטיין. משנת 1813 למד בקרלסרוהה, משנת 1816 במיינץ אצל הרב הירץ שייאר, משנת 1820 בהנאו אצל הרב משה טוביה מזונטהיים, ומשנת 1825 בווירצבורג אצל הרב אברהם בינג. בשנים 1825 ו-1826 השתלם בלימודי חול באוניברסיטת וירצבורג.

התחתן בשנת 1829.

משנת 1829 היה רב בגיילינגן אם הוכריין, שם נולדו 11 מתוך שלושה עשר ילדיו, ומשנת 1852 ועד מותו היה רב המחוז בטאוברבישופסהיים, שם ניהל גם ישיבה. בשנים 1857–1858 ו-1859–1861 ניהל במקביל את רבנות מרכינגן.

התכתב עם "בעל השם ממיכלשטאדט", הרב יצחק אריה וורמסר.

נפטר בטאוברבישופסהיים בשנת 1869.

## קישורים חיצוניים
* 
* טקסטים מאת יעקב לוונשטיין, באתר alemannia-judaica.de 

קטגוריה:רבנים גרמנים
קטגוריה:סופרים גרמנים
קטגוריה:תלמידי רבי אברהם בינג
קטגוריה:באדן (מדינה)
קטגוריה:גרמנים שנולדו ב-1799
קטגוריה:גרמנים שנפטרו ב-1869
לא דופקות חשבון (2002)

**לא דופקות חשבון** (באנגלית: **The Banger Sisters**) הוא סרט קומדיה אמריקאי משנת 2002, שנכתב והופק בידי בוב דולמן, עם גולדי הון, סוזן סרנדון וג'פרי ראש בתפקידים הראשיים.

העלילה היא על שתי נשים בגיל הביניים, שהיו בצעירותן חברות ומעריצות של זמרים, שנפגשות לאחר עשרים שנה ומתמודדות עם הבדלי המעמדות ביניהן.

הסרט התקבל בביקורות מעורבות, אך זכה להצלחה מסחרית גדולה.

גולדי הון הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
סוזט (גולדי הון) היא מוזגת ותיקה במועדון ויסקי אה גוגו בלוס אנג'לס. היא מפוטרת וחוזרת עצובה לדירתה כדי לחשוב מה תעשה. היא פותחת קופסה ישנה ושולפת משם תמונות של חברתה וויני (סוזן סרנדון) שגרה כעת בפיניקס, אריזונה. בשנות העשרים שלהן הן היו חברות צמודות ומעריצות ("גרופיות") של זמרים כמו פרנק זאפה וג'ים מוריסון, עשנו סמים וקיימו סקס פרוע עם הזמרים שהופיעו במועדון.

סוזט מחליטה לנסוע לוויני בתקווה שתוכל לעזור לה. בדרך נגמר לה הדלק ואין לה כסף מזומן למלא את המכל. בתחנת הדלק היא פוגשת בהארי פלאמר (ג'פרי ראש) שמוכן לממן לה את הדלק כדי שתסיע אותו לפניקס.

הארי הוא תסריטאי מתוכל ונוירוטי בן חמישים שמאשים את אביו בכל הצרות שלו ונוסע לפיניקס עם אקדח ובו קליע אחד כדי לחסל את אביו.

בפיניקס הם נפרדים, הארי שוכר חדר במלון וסוזט נוסעת לוויני אך מתברר לה שוויני גרה בווילה מפוארת עם בעל ושתי בנות והיא לא רוצה להפריע, חוזרת למלון וכופה עצמה על הארי. במלון נערכת מסיבת צעירים ובתה של וויני האנה, חשה ברע ומקיאה לאחר שבלעה סמים. סוזט מטפלת בה ומביאה אותה לוויני שמופתעת לראות את חברתה לאחר עשרים שנה.

וויני כעת היא לאוויניה, אישה מכובדת ומקובלת בחברה הגבוהה בפיניקס, נשואה לריימוד (רובין תומאס), עורך דין מצליח ומפורסם בעל שאיפות פוליטיות ואם לשתי מתבגרות בעיתיות, האנה (אריקה כריסטנסן) וג'ינג'ר (אווה אמורי).

וויני מקבלת אותה בקרירות מופגנת כי אינה רוצה שבני משפחתה יידעו על עברה הפרוע. לאחר זמן קצר היא "מתאוששת" ומחליטה לחוות עם סוזט את חייה הקודמים, היא מסתפרת קצר, לובשת מכנסיים הדוקים ונועלת נעלי עקב גבוהים והן הולכו לבלות במועדון, שותות לשכרה ומעשנות ג'וינט. הן חוזרות מאוחר לווילה ווויני מראה לסוזט תמונות של אברי מין של זמרים שהן צילמו. עשן המריחואנה מפעיל את חיישן העשן ובני משפחתה של וויני מתעוררים ומוצאים את וויני במצב מביך.

לבסוף מקבלים בני המשפחה את עברה של וויני בהבנה והאנה אומרת בנאום סיום בית הספר כי גם המורים, התלמידים וההורים צריכים להפסיק להתנהג באופן מזויף ולדבוק באמת.

סוזט וויני חוזרים למלון ומוצאים שהארי נעלם עם אקדחו. הם מוצאים אותו בבית קברות שם נקבר אביו לאחרונה. סוזט לוקחת ממנו את האקדח ויורה את הקליע היחיד באוויר.

סוזט נפרדת באהבה מוויני ומשפחתה וחוזרת ביחד עם הארי ללוס אנג'לס. הארי מרוצה כעת כי סיפורה של סוזט מהווה לו חומר והשראה לכתיבה.

## צוות השחקנים

## קישורים חיצוניים
* 

* קדימון ללא דופקות חשבון, באתר יוטיוב

קטגוריה:סרטי 2002
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי חבר'ה
קטגוריה:סרטים שצולמו בניו ג'רזי
קטגוריה:סרטים שצולמו בקליפורניה
אלחנן

קטגוריה:שמות פרטיים עבריים לגברים
קטגוריה:שמות פרטיים תאופורים
קטגוריה:שמות משפחה עבריים
נג'דם

**נג'דם** (בהונגרית: **Nagydém**) הוא כפר במחוז וספרם שבמרכז הונגריה.
כמו יישובים רבים באירופה גם בנג'דם מספר התושבים נמצא בירידה. כך, בשנת 1990 היה מספר התושבים 423 ובשנת 2020 337 תושבים בלבד.

## יהודי נג'דם
בנג'דם חיו יהודים בתקופות זמן שונות ובמקום קיים בית קברות יהודי. וחלק מתושביה נרצחו בשואה.

## קישורים חיצוניים

*  

## הערות שוליים

קטגוריה:הונגריה: כפרים
יחסי פורטוגל–קטר

**יחסי פורטוגל–קטר** הם יחסי החוץ בין פורטוגל לקטר.

## היסטוריה
הצי הפורטוגזי תחת טרישטאו דה קוניה ואפונסו דה אלבוקרקי השתלט על אזור המפרץ הפרסי בשנת 1507. כך נותר אזור קטר של ימינו בתחום ההשפעה של האימפריה הפורטוגזית, אשר עם זאת לא הקימה שם בסיסים מרכזיים.

האזור נשלט על ידי פורטוגל באמצעות החזקת מצר הורמוז, ומשנת 1622 באמצעות חיל מצב במסקט. לאחר שמסקט נפלה לידי העומאנים בשנת 1650, איבדו הפורטוגלים את עליונותם באזור, אך נותרו עם ספינות ובריתות ספורדיות עד המאה ה-18 כאשר הבריטים הדיחו אותם מהאזור לחלוטין. קטר נותרה בהשפעה בריטית וקיבלה עצמאות בשנת 1971.

שלטון האשטדו נובו (Estado Novo) הדיקטטורי בפורטוגל הגיע לסיומו בשנת 1974 במהפכת הציפורנים. לאחר חזרתה לדמוקרטיה ארגנה פורטוגל מחדש את קשריה החיצוניים מהיסוד, העניקה למושבותיה עצמאות וכוננה קשרים ישירים עם מספר רב של מדינות אחרות.

קטר ופורטוגל כוננו יחסים דיפלומטיים ב-1 במאי 1982, וב-4 בדצמבר 1989 הוסמך שגריר פורטוגל בערב הסעודית, ז'וזה מנואל דה מטוש פאריירה, אף לקטר. פורטוגל הקימה שם שגרירות משלה בשנת 2011.

קטר פתחה את שגרירותה בפורטוגל בשנת 2012, ועאדל עלי אל-ח'אל הפך לשגריר הקטרי הראשון בליסבון ב-10 בינואר 2012.

## יחסים כלכליים
ללשכת סחר חוץ הפורטוגזית AICEP יש סניף בבירה דוחה בקטר.

בשנת 2016, פורטוגל ייצאה סחורות בשווי 28.6 מיליון אירו לקטר, מתוכם 35.1% מינרלים ועפרות, 10.4% ביגוד, 7.2% מכונות ומכשירים ו-5.2% פקקי שעם ועץ.

באותה תקופה קטר ייצאה סחורות לפורטוגל בשווי 13.9 מיליון אירו, מתוכם 93.9% פלסטיק (בעיקר פוליאתילן ופוליפרופילן), מוצרים כימיים 3.5% והלבשה 1.5%. זה הציב את קטר במקום ה-68 כרוכשת ובמקום ה-87 כספקית לסחר חוץ פורטוגלי, ואילו פורטוגל הייתה במקום ה-48 בסחר החוץ הקטרי בקרב הקונים וגם בקרב הספקים.

## נציגויות דיפלומטיות
* פורטוגל מחזיקה בקטר שגרירות בדוחה.
* קטר מחזיקה בפורטוגל שגרירות בליסבון.

## קישורים חיצוניים

קטגוריה:ערכים ללא קטגוריות פיזיות - יחסי חוץ